
转讜住驻讜转



 讗诇讛 讘谞讬 砖注讬专 讛讞讜专讬 讜讻讜' 诪诇诪讚 砖讘讗 爪讘注讜谉 注诇 讗诪讜. 转讬诪讛 讚讘讬砖 谞讜讞诇讬谉 (讘''讘 拽讟讜:) 诪讜讻讞 诪讛讗讬 拽专讗 讚讘谞讬 讘谞讬诐 讻讘谞讬诐 讜讗''讻 诪谞诇谉 砖讘讗 注诇 讗诪讜 讜注讜讚 诇讗 诪爪讬谞讜 讘讻诇 讛转讜专讛 砖讬拽专讗讜 诇讘谉 讗砖转讜 讘谞讜 讜讛讻讗 讗诪专 讚诇讛讻讬 拽专讬 诇讬讛 讘谞讜 诇驻讬 砖谞讜诇讚 诪讗砖转讜 讜讬''诇 讚拽专讬 诇讬讛 讘谞讜 诇驻讬 砖讛讬讛 讘谉 讘谞讜 讻讚讗诪专讬谞谉 讘讬砖 谞讜讞诇讬谉 讜讛讻讗 讚讬讬拽 砖讘讗 注诇 讗诪讜 诪讚诇讗 讻转讬讘 讗讬讛 砖讛讬讛 讻诪讜 讻谉 讘谉 爪讘注讜谉 讜诇讗 讻转讬讘 讗诇讗 注谞讛 诇讞讜讚讬讛 砖''诪 诇驻讬 砖讛讬讛 谞诪讬 讘谉 讗砖转讜 砖诇 砖注讬专 讻转讘讬讛 拽专讗 讛讻讗 注诐 砖讗专 讘谞讬 砖注讬专: 

专讘讬谞讜 讞谞谞讗诇

讜讗讜转讘讬' 注诇讬讬讛讜 讛讗 讚转谞讬讗 讗讬谉 诪讘专讻讬谉 注诇 讛讗讜专 讗诇讗 讘诪讜爪讗讬 砖讘转讜转 讛讜讗讬诇 讜转讞诇转 讘专讬讬转讜 讛讜讗 讜讻讬讜谉 砖专讜讗讛讜 诪讘专讱 注诇讬讜 诪讬讚 专' 讬讛讜讚讛 讗讜诪专 住讜讚专谉 注诇 讛讻讜住 讜讗诪专 专' 讬讜讞谞谉 讛诇讻讛 讻专' 讬讛讜讚讛 讜驻专拽讬' 诇讗 拽砖讬讗 讛讗 讚转谞讬讗 讗讬谉 诪讘专讻讬谉 注诇 讛讗讜专 讗诇讗 讘诪讜爪讗讬 砖讘转 讘讗讜专 讛讬讜爪讗 诪谉 讛注爪讬诐 讜诪谉 讛讗讘谞讬诐 讜讛讗 讚讗诪专 诪砖诪讗 讚专' 讗诇注讝专 诪讘专讻讬谉 讗驻讬诇讜 讘讬讜讛"讻 讘讗讜专 砖砖讘转 诪诪诇讗讻转 注讘讜讚讛. 讘讜讗诇讜 讚讘专讬诐 砖讘讬谉 讘"砖 讜讘"讛 讘住注讜讚讛 转谞讬讗 谞诪讬 讛讻讬 注砖砖讬转 砖讛讬转讛 讚讜诇拽转 讜讛讜诇讻转 讘砖讘转 讻诇讜 讘诪讜爪讗讬 砖讘转 诪讘专讻讬谉 注诇讬讛 讜讗拽砖讬' 讜讗讜专 讘诪讜爪讗讬 砖讘转 讗讬讘专讬 讜讛转谞讬讗 讗诇讜 讚讘专讬诐 砖谞讘专讗讜 [讘注"砖] 讘讬谉 讛砖诪砖讜转 讘讗专 砖讛讬转讛 诪讛诇讻转 注诐 讬砖专讗诇 讜诪谉 砖讬专讚 诇讛诐 讜拽砖转 讚讻转讬讘 (讘专讗砖讬转 讟 讬讙) 讗转 拽砖转讬 谞转转讬 讘注谞谉. 



讻转讘 诪讻转讘 驻讬' 讻转讘 爪讜专转 讛讗讜转讬讜转 诪讻转讘 爪讬专讜祝 讛讗讜转讬讜转 诇讛讬讜转 转讬讘讛 诇讛拽专讜转 讘诪诇讛 讚"讗 讻转讘 讛讜讗 讻转讘 讛拽讜讚砖 砖讛谉 讻"讘 讗讜转讬讜转 诪讻转讘 讛讜讗 砖讛讬讛 讞专讜转 注诇 讛诇讜讞讜转 讛谞拽专讗 讟讟专讙讜谞讗 诪驻谞讬 砖讛讬讛 谞拽专讗 诪讗专讘注讛 爪讚讚讬诐 讜诇讜讞讜转 讻诪砖诪注谉 讜拽讘专 诪砖讛 专讘讬谞讜 讜讗诇讬讛讜 讜驻转讬讞转 驻讬 讗转讜谉 讘诇注诐 讜驻转讬讞转 驻讬 讛讗专抓 诇讘诇讜注 拽专讞. 



讜专' 讬讗砖讬讛 讗诪专 讗祝 讛讗讬诇 讛谞讗讞讝 讘住讘讱 讜讛砖诪讬专 砖讘讜 讘谞讛 砖诇诪讛 讛讘讬转 专' 谞讞诪讬讛 讗讜诪专 诪砖讜诐 讗讘讬讜 讗祝 讛讗讜专 讜驻专讚 专' 讬讛讜讚讛 讗讜诪专 讗祝 讛爪讘转 拽转谞讬 诪讬讛讗 专' 谞讞诪讬讛 讚讗讜专 讘讬谉 讛砖诪砖讜转 谞讘专讗 讜驻专拽讬' 讛讗讬 讗讜专 讚讙讬讛谞诐 讛讜讗 讗讘诇 讗讜专 讚讬讚谉 讘诪讜爪讗讬 砖讘转 谞讘专讗. 讜讗拽砖讬' 讗讬谞讬 讜讛讗 讙讬讛谞诐 讗讞讚 诪砖讘注讛 讚讘专讬诐 砖谞讘专讗讜 拽讜讚诐 讘专讬讗转 讛注讜诇诐 讛讜讗 讜讗诇讜 讛谉 转讜专讛 讜转砖讜讘讛 讙谉 注讚谉 讜讙讬讛谞诐 讻住讗 讛讻讘讜讚 讜讘讬转 讛诪拽讚砖 讜砖诪讜 砖诇 诪砖讬讞 讜驻专拽讬' 讞诇诇讛 砖诇 讙讬讛谞诐 谞讘专讗转 拽讜讚诐 讘专讬讗转 讛注讜诇诐 讗讜专 砖诇 讙讛讬谞诐 谞讘专讗 讘砖谞讬 讘砖讘转 讗讜专 讚讬讚谉 注诇讛 讘诪讞砖讘讛 诇讛讘专讗讜转 讘注专讘 砖讘转 讜诇讗 谞讘专讗 注讚 诪讜爪讗讬 砖讘转. 



专' 讬讜住讬 讗讜诪专 砖谞讬 讚讘专讬' 注诇讜 讘诪讞砖讘讛 诇讬讘专讗讜转 讘注专讘 砖讘转 讜讘诪讜爪讗讬 砖讘转 谞转谉 讛拽讘"讛 讘讬谞讛 讘讗讚诐 诪注讬谉 讚讜讙诪讗 砖诇 诪注诇讛 讜讛讘讬讗 砖转讬 讗讘谞讬' 讜讟讞谞谉 讝讜 讘讝讜 讜讬爪讗 诪讛谉 讗讜专 讜讛讘讬讗 诪讬谉 住讜住 讜诪讬谉 讞诪讜专讛 讜讛专讻讬讘谉 讝讜 注诇 讝讜 讜讬爪讗 诪讛谉 驻专讚 讜讻讜':




转"专 注砖专讛 讚讘专讬诐 谞讘专讗讜 讘注"砖 讘讬讛"砖 讜讗诇讜 讛谉 诪谉 讜讘讗专 讜讻讜' 讜讬砖 讗讜诪专' 讗祝 诪拽诇讜 砖诇 讗讛专谉 讜砖拽讚讬讛 讜驻专讞讬讛 讜讘讙讚讜 砖诇 讗讚诐 讛专讗砖讜谉 讜讛诪讝讬拽讬谉:






专讬讟讘"讗

讗讬谉 诪讘专讻讬谉 注诇 讛讗讜专 讗诇讗 讘诪讜爪讗讬 砖讘转 讛讜讗讬诇 讜转讞讬诇转 讘专讬讬转讜 讛讜讗. 讻转讘 讛专讬"讟 讝"诇 讜讚讗讬 砖讘专讻转 讛讗讜专 讗讬谞讛 讘专讻转 讛谞讛谞讬谉 讚讗诐 讻谉 讻诇 砖注讛 砖谞讛谞讛 诪诪谞讜 讛讬讛 诇讜 诇讘专讱 注诇讬讜 讜讘讬谉 砖讛讜讗 砖诇 注抓 讗讜 砖讬讜爪讗 诪谉 讛注爪讬诐 讗讜 砖讗讬谞讜 讬讜爪讗 讜注讜讚 讚讛讗 诪住讬拽谞讗 讘驻专拽 讗诇讜 讚讘专讬诐 讚诇讗 讘注讬谞谉 讻诇 砖讗讜转讜 诪诪砖 讗诇讗 讻诇 砖讬讻讜诇讬谉 诇讬讛谞讜转 诪诪谞讜 讜注讜讚 砖诇讗 诪爪讬谞讜 讘专讻转 讛谞讛谞讬谉 讘讚讘专 砖讛讜讗 讞讜抓 诇讙讜驻讜 讗诇讗 讘讚讘专 砖讙讜驻讜 谞讛谞讛 诪诪谞讜 讻讙讜谉 讗讻讬诇讛 砖转讬讬讛 讜专讬讞 讗诇讗 砖讜讚讗讬 讝讜 讘专讻转 讛砖讘讞 讜诇驻讬讻讱 诇讗 转讬拽谞讜 讗讜转讛 讗诇讗 讘诪讜爪讗讬 砖讘转 讚讗讬讻讗 转专转讬 讞讚讗 砖讛讜讗 讚讘专 讛诪转讞讚砖 砖讛专讬 讘砖讘转 谞驻住拽' 讛谞讗转讜 诪注讟 砖讗驻讬' 讻砖讛讚诇讬拽讜 讘注"砖 讗讬 讗驻砖专 诇讛砖转诪砖 讘讜 讻讚专讻讜 讘讞讜诇 讜注讜讚 砖讛讜讗 转讞讬诇转 讘专讬讬转讜 讜讛讜讬 讻专讜讗讛 讞诪讛 讘转拽讜驻转讛 讜讘讜讚讗讬 砖诪讜爪讗讬 讬讜诐 讛讻驻讜专讬诐 讗诪专讜 讘砖诪注转讬谉 讜讻谉 讛注诇讜 讛诇讻讛 砖诪讘专讻讬谉 注诇讬讜 讜讗注驻"讬 砖讗讬谉 讛诇讬诇讛 讛讝讛 转讞诇转 讘专讬讬转讜 讗诇讗 讚讻讬讜谉 讚讬讜诐 讛讻讬驻讜专讬诐 谞拽专讗 砖讘转讜谉 讜讛讜讗 讙"讻 讚讘专 讛诪转讞讚砖 诇讗讚诐 砖讛专讬 谞驻住拽 讛谞讗转讜 讻诪讜 讘讬讜诐 讛砖讘转 讗诪专讜 诇讘专讱 注诇讬讜 讜诪"诪 诇驻讬 砖讗讬谞诐 专讜讗讬诐 (谞"诇 讚爪"诇 讚讜诪讬诐, 讛诪注转讬拽) 讘讟注诐 讚讗诇讜 讘诪讜爪讗讬 砖讘转 诪讘专讻讬谉 注诇 讛讗讜专 讛讬讜爪讗 诪谉 讛注爪讬诐 讜诪谉 讛讗讘谞讬诐 诇驻讬 砖讛讜讗 转讞讬诇转 讘专讬讬转讜 讜讗诇讜 讘诪讜爪讗讬 讬讜诐 讛讻讬驻讜专讬诐 讗讬谉 诪讘专讻讬谉 讗诇讗 注诇 讗讜专 砖讛讜讚诇拽 诪讘注讜讚 讬讜诐 讜砖讘转 讜讗祝 讛讙讞诇转 讜讛讗讜专 讚讗诇诪讜诇 砖诪讘注专讬诐 诪诪谞讜 讗讬谉 诪讘专讻讬谉 诇驻讬 砖诇讗 讬专讗讛 砖讛诇讬诇讛 转讞诇转 讘专讬讬转讛 讜诪注转讛 讗注驻"讬 砖讘诪讜爪讗讬 砖讘转 诪讘专讻讬谉 注诇 转讜住驻转 讜讻砖讛讚诇讬拽讜 诪讙讜讬 砖诇讗 讘砖讘转 (谞"诇 讚爪"诇 砖诇讗 砖讘转, 讛诪注转讬拽) 讗讬谉 诪讘专讻讬谉 注诇讬讜 讘讬讜诐 讛讻驻讜专讬诐 讗讘诇 诪讘专讻讬谉 注诇 转讜住驻转 谞专 砖诇谞讜 讜讛讟注诐 讘专讜专 讻讬 讘诪讜爪讗讬 砖讘转 讗注驻"讬 砖注讬拽专 讛谞专 砖诇 讙讜讬 讗住讜专 诇驻讬 砖诇讗 砖讘转 诪诪诇讗讻转讜 转讜住驻转讜 诪讜转专转 讜诪讘专讻讬诐 注诇 讛转讜住驻转 讜讘讬讜诐 讛讻讬驻讜专讬诐 讗祝 讛转讜住' 讗住讜专 讚讚诪讬 诇讗讜专 讛讬讜爪讗 诪谉 讛注爪讬诐 讜诪谉 讛讗讘谞讬诐 讗讘诇 谞专 砖诇谞讜 砖砖讘转 讛注讬拽专 诪讜转专 讜讗谞讜 诪讘专讻讬诐 注诇讬讜 讜讗驻讬' 讛转讜住驻转 讗讬谞讜 讘讗 诪谉 注讬拽专 讜讝讜 诪专讙诇讬转 砖讘讬讚讬谞讜 诪专讘讬谞讜 讛讙讚讜诇 讝"诇 注"讻 诇讛专讬"讟 讝"诇:



讜讻转讘 注讜讚 讝"诇 讜诪驻谞讬 诪讛 谞讛讙讜 讛注诐 诇讛讚诇讬拽 谞专讜转 讘讘讬转 讛讻谞住转 讘诪讜爪讗讬 讬讜诐 讛讻讬驻讜专讬诐 讻讚讬 诇讘专讱 注诇讬讛诐 讜讛讬讛 讗讜诪专 讛专讗"讛 讝"诇 讚讘讬讜诐 讛讻讬驻讜专讬诐 砖讞诇 诇讛讬讜转 讘砖讘转 讗讬谞讜 爪专讬讱 讘诪讜爪讗讬 砖讘转 注讬拽专. 讜讻转讘 讛专讬"讟 讝"诇 讜讚讘专讬 专讘讬谞讜 讗诪转 讗注驻"讬 砖讛讬讛 谞专讗讛 讚讗讜专 砖砖讘转 注讚讬祝 砖讛讬讛 讬讜爪讗 讬讚讬 砖谞讬讛诐:



讜注讜讚 讻转讘 讛专讬"讟 讝"诇 讚讻砖诐 砖讘诪讜爪讗讬 砖讘转 讗讬谉 诪讞讝讬专讬谉 注诇 讛讗讜专 讻讱 讘诪讜爪讗讬 讬讜诐 讛讻讬驻讜专讬诐 讗讬谉 诪讞讝讬专讬谉 注诇讬讜 讜诪讛 砖谞讛讙讜 注讻砖讬讜 讛注讜诇诐 诇讛讜诇讬讱 诇讘转讬讛诐 谞专 砖砖讘转 诪讘讬转 讛讻谞住转 诇讘专讱 注诇讬讜 诇驻讬 砖讛诐 诪讞讘专讜转 诪爪讜转 讜讻讬讜谉 砖讗驻砖专 诇讛诐 诇拽讬讬诐 诪拽讬讬诪讬诐 讛诪爪讜讛 诪讗讞专 砖讘讗转 诇讬讚诐 讜住驻拽 讘讬讚诐 诇注砖讜转 诇讗 砖讬讛讜 讞讬讬讘讬诐 诇讞讝讜专 注诇讬讜 诇讛讜爪讬讗 讘讜 诇讘谞讬 讘讬转诐 讚讗诇讜 诇谞驻砖讬讬讛讜 讻讬讜谉 讚讞讝讬 诇讬讛 注诇 讻诇 驻谞讬诐 讞讬讬讘讬诐 诇讘专讱 讜讗讬谉 讝讛 谞拽专讗 诪讞讝讬专 注诇 讛讗讜专 讜讝讛 驻砖讜讟 讜砖诇讗 讻讚讘专讬 讛专讗讘"讚 讝"诇 砖讻转讘 讻讬 讞讬讬讘 讗讚诐 诇讘专讱 诇讞讝讜专 注诇 讛讗讜专 讘诪讜爪讗讬 讬讜诐 讛讻驻讜专讬诐 诪驻谞讬 讻讘讜讚 讛砖讘转 砖砖讘' 诪诪诇讗讻讛 讜讗讬谞讜 谞专讗讛 讘注讬谞讬 讗诇讗 讻诪讜 砖讻转讘转讬 讜讻谉 讚注转 专讘讜转讬 砖讬讞讬讜 讜讻谉 讗讜诪专 诪讜专讬 讘砖诐 专讘讬谞讜 讛讙讚讜诇 讝"诇, 注"讻 诇专讬"讟 讝"诇:



讜讻讬讜谉 砖专讜讗讛 诪讘专讱 诪讬讚 专' 讬讛讜讚讗 讗讜诪专 住讜讚专谉 注诇 讛讻讜住. 讻转讘 讛专讬"讟 讝"诇 讜拽讬讬诪讗 诇谉 讻专' 讬讛讜讚讛 讜讻谉 注诪讗 讚讘专: 讜讗注驻"讬 砖专' 诪驻讝专谉 讞讜讝专 讜住讜讚专谉 注诇 讛讻讜住 讻讚讬 诇讛讜爪讬讗 讘谞讬讜 讜讘谞讬 讘讬转讜 讻转讘 讛专讬"讟 讝"诇 谞专讗讛 诇讬 砖讗讬谉 讘专讻转 讛讘砖诪讬诐 讘讞讝拽 讝讜 讚讛讛讬讗 讘专讻转 讛谞讛谞讬谉 讛讜讗 讜讻讘专 讬爪讗 讜诇讗 讚诪讬 诇讘专讻转 讛讬讬谉 砖诇 拽讬讚讜砖 讚讛转诐 拽讬讚讜砖 讙讜专专 讗讜转讛 诇注砖讜转讛 讞讜讘讛 诪讛 砖讗讬谉 讻谉 讘讝讛 讚讗驻砖专 诇讛讘讚诇讛 讘诇讗 注爪讬 讘砖诪讬诐 讜讗注驻"讬 砖讞讜讝专 诪专讬讞 讘讜 诪"诪 谞专讗讛 讻讗讜讻诇 诇讘讟诇讛 讻讚讬 砖讬讘专讱 讗讘诇 诪讛 讗注砖讛 砖讻讘专 谞讛讙讜 讛注讜诇诐 诇讞讝讜专 讜诇住讚专 讘专讻转 注爪讬 讘砖诪讬诐 诇讛讜爪讬讗 讘谞讬讜 讜讘谞讬 讘讬转讜 讜讬砖 诇讬 诇讜诪专 讚讻砖讞讜讝专 讜诪专讬讞 讗讬谞讜 谞专讗讛 讻诪专讬讞 诇讘讟诇讛 讻讬讜谉 砖注讜砖讛 讻讱 诇讛讜爪讬讗 讗讞专讬诐 讜讛谞讗讛 讞砖讜讘讛 讛讬讗 讝讜 诪驻谞讬 讙专诐 诪爪讜讛 砖诪讜爪讬讗 讗讞专讬诐 讜诪讚讗诪专讬谞谉 诇讛讜爪讬讗 讘谞讬讜 讜讘谞讬 讘讬转讜 砖诪注讬谞谉 讚谞砖讬诐 讞讬讬讘讜转 讘讛讘讚诇讛 讜讗驻讬' 转讬诪讗 讛讘讚诇讛 诪爪讜转 注砖讛 砖讛讝诪谉 讙专诪讗 讞讬讬讘讜转 讘讜 讚讻诇 讚转讬拽讜谉 专讘谞谉 讻注讬谉 讚讗讜专讬讬转讗 转讬拽谉 讜讘讜讚讗讬 讗砖转讜 讘讻诇诇 讘谞讬 讘讬转讜 讘讻诇 诪拽讜诐:





讛诪讗讬专讬

诪讘专讻讬谉 注诇 讛讗讜专 专"诇 讘讜专讗 诪讗讜专讬 讛讗砖 讘讬谉 讘诪讜爪讗讬 砖讘转 讘讬谉 讘诪讜爪讗讬 讬讜诐 讛讻驻讜专讬诐 讜讘砖谞讬讛诐 讗讬谉 诪讘专讻讬谉 讗诇讗 注诇 讗讜专 砖砖讘转 诪注讘讬专讛 讜诪讛 砖讛讜驻专砖 讘讬谞讬讛诐 讛讜讗 砖讘诪讜爪讗讬 砖讘转 诪讘专讻讬谉 讗祝 注诇 讛讗讜专 讛谞讘专讗 注讻砖讬讜 讻讙讜谉 讗讜专 讛讬讜爪讗 诪谉 讛注爪讬诐 讜诪谉 讛讗讘谞讬诐 讜讘讬讜诐 讛讻驻讜专讬诐 讚讜拽讗 注诇 讗讜专 砖讚诇拽 讻诇 讛讬讜诐 讗讜 砖讛讜讚诇拽 讛讬讜诐 讘讛转专 讗讜 砖讛讜讚诇拽 注讻砖讬讜 诪讗讜专 砖讚诇拽 讻诇 讛讬讜诐 讗讜 讛讜讚诇拽 讘讛讬转专 讜讻讘专 讘讬讗专谞讜 注谞讬谉 讝讛 讻诇讜 讘诪住讻转 讘专讻讜转 驻专拽 讚讘专讬诐:



讗注"驻 砖诪谉 讛讚讬谉 讛讬讛 专讗讜讬 诇讘专讱 注诇 讛讗讜专 转讻祝 砖讛讜讗 专讜讗讛讜 诪"诪 住讜讚专讛 注诇 讛讻讜住 注诐 砖讗专 讘专讻讜转 砖诇 讛讘讚诇讛 讜诪讙讚讜诇讬 讛讞讻诪讬诐 讛讬讜 诪驻讝专讬诐 专"诇 砖讻砖讛讬讜 专讜讗讬谉 讗转 讛讗讜专 诪讘专讻讬谉 注诇讬讜 讜讻砖诪讘讬讗讬谉 诇讜 讘砖诪讬诐 诪讘专讱 注诇讬讛诐 讜诪讘讚讬诇 诇讻砖讬专爪讛 讜讛讜讗 砖讗诪专讜 专' 诪驻讝专谉 讗诇讗 砖讛讬讛 讞讜讝专 讜住讜讚专谉 注诇 讛讻讜住 诇讛讜爪讬讗 讘谞讬讜 讜讘谞讬 讘讬转讜:





转讜住驻讜转 专讬"讚 (诪讛讚讜专讛 转诇讬转讗讛)

讻讗谉 讘讗讜专 砖砖讘转 讜讻谉 讘讗讜专 讛讬讜爪讗 诪谉 讛注爪讬诐 讜诪谉 讛讗讘谞讬诐 驻讬' 讗讜专 砖砖讘转 讛讬讗 讛讗讜专 砖讛讬' 讘注讜诇诐 讜砖讘转 诪诪谞讜 讜诇讗 谞讛谞讛 讘讜 诇讗 讘砖讘转 讜诇讗 讘讬讜讛"讻 讜讘诪讜爪讗讬 砖讘转 砖讛转讬专 诇讜 诇讬讛谞讜转 诪诪谞讜 诪讘专讱 注诇讬讜 讜讻诪讜 砖谞讗住专 诇讜 讘砖讘转 讻讱 谞讗住专 诇讜 讘讬讜讛"讻 讛讬诇讻讱 诪讘专讱 注诇讬讜 讘诪讜爪讗讬 讬讜讛"讻 讻诪讜 砖诪讘专讱 注诇讬讜 讘诪讜爪讗讬 砖讘转 砖讛讬讗 转讞诇转 讘专讬讬转讜 诪讘专讱 注诇讬讜 讗讘诇 讘讬讜讛"讻 讗讬谞讜 诪讘专讱 注诇讬讜:





讗诐 讗祝 诪拽诇讜 砖诇 讗讛专谉 砖拽讚讬' 讜驻专讞讬'. 驻讬' 讬"诇 谞讘专讗讜 讜注诪讚讜 讘转讜讱 讛诪讟讛 讜讗诇 讬爪讗讜 注讚 讗讜转讛 砖注讛:





诪讛专砖"讗 - 讞讬讚讜砖讬 讛诇讻讜转

转讜住驻讜转 讘讚"讛 讗诇讛 讘谞讬 砖注讬专 讻讜' 讜讛讻讗 讚讬讬拽 砖讘讗 注诇 讗诪讜 诪讚诇讗 讻转讬讘 讗讬讛 讻讜' 注讻"诇. 注讬讬谉 讘转讜住驻讜转 讜讘讞讬讚讜砖讬谞讜 驻专拽 讬砖 谞讜讞诇讬谉:





诪讛专砖"讗 - 讞讬讚讜砖讬 讗讙讚讜转

讗诇讜  讛谉 讘讗专 讻讜'.  讘驻"讛 讚讗讘讜转 诪驻讬拽 拽讘专讜 砖诇 诪砖讛 讜诪注专讛 讻讜' 讚讞砖讬讘 讛讻讗 讘转讜讱 注砖专讛 讚讘专讬诐 讜注讬讬诇 诪讟讛 砖诇 诪砖讛 讜讛砖诪讬专 诪讬讛讜 讗讬讻讗 讻诪讛 转谞讗讬 讘砖诪注转讬谉 讜讛转诐 讚驻诇讬讙讬 讘讛讻讬 讜诇讻讗讜专讛 讚讞砖讬讘 讛谞讬 注砖专讛 讚讛诐 讻讜诇诐 砖讬谞讜讬 讟讘注 讜讻讬讜谉 讚讗讬谉 讞讚砖 转讞转 讛砖诪砖 讻讚驻专讬讱 驻专拽 讗讬谉 讘讬谉 讛诪讜讚专 (谞讚专讬诐 诇讟:) 讜拽讗诪专 讚谞讘专讗讜 讘注专讘 砖讘转 讘讬谉 讛砖诪砖讜转 讗讱 讙讘讬 讻转讘 讜诪讻转讘 讻驻讬专砖"讬 诇讗 讬讚注转讬 诇讻讜讜谉 诪讗讬 砖讬谞讜讬 讟讘注 讬砖 讘讛诐 讜讬砖 诇驻专砖 讚讛讻转讘 讛讜讗 讻转讘 砖诇谞讜 讛讜讗 谞讬转谉 诪诇诪注诇讛 讘讻"讘 讗讜转讬讜转 讛讜讗 讚讘专 讞讬讚讜砖 谞砖转谞讛 诪讻诇 讻转讘讬 讛讗讜诪讜转 讜讛诪讻转讘 砖讛讜讗 讛注讟 讜讛拽讜诇诪讜住 讻驻讬专砖"讬 讛讬讛 住谞驻讬专讜谉 讻诪讜 讛诇讜讞讜转 讜讛诪讟讛 砖讝讛讜 讞讬讚讜砖谉 讻讚讗讬' 讘诪讚专砖讜转 讜讛讗 讚诇讗 讞砖讬讘 谞诪讬 砖讗专 砖讬谞讜讬 讟讘注讬诐. 讜谞驻诇讗讜转 讻讙讜谉 拽专讬注转 讬诐 住讜祝 诇诪砖讛 讜讛讬专讚谉 诇讬讛讜砖注 讜注讜讚 砖讗专 诪讜驻转讬诐 砖谞注砖讜 注"讬 谞讘讬讗讬诐 诪驻讜专砖 讘讚讘专讬 讛专诪讘"诐 注"砖 讜谞专讗讛 讛讗 讚注砖专讛 讚讘专讬诐 讘注"砖 谞讘专讗讜 讻讜' 讚讜讚讗讬 谞讘专讗讜 讘砖砖转 讬诪讬 讘专讗砖讜讞 讚讗讬谉 讻诇 讞讚砖 讜讙讜' 讗诇讗 讚专"诇 讚诇讗 谞讙诪专讜 讘驻讜注诇 讗诇讗 讘讻讞 注讚 砖谞讙诪专 驻注讜诇讜转 讻诇 讗讞讚 诪讛讬' 讚讘专讬诐 讘砖注转讜 讜讛专诪讝 讚讻诇 驻注讜诇讜转 讜诪注砖讛 讘专讗砖讬转 诪住讬讬诐 讘讬' 讚讛砖砖讬 诇专诪讜讝 讚讘住讜祝 砖砖讬 讘讬谉 讛砖诪砖讜转 谞讘专讗讜 注砖专讛 讚讘专讬诐 讜讛讬讬谞讜 讘讻讞 讜诇讗 讘驻讜注诇 讜拽"诇: 


讝'  讚讘专讬诐 谞讘专讗讜 拽讜讚诐 讻讜'.  讻诇 讛诪讗诪专 诪驻讜专砖 讘驻' 讗讬谉 讘讬谉 讛诪讜讚专 (讜注"砖):


 讗讬谉 诇讜 讻讘讬讛 讘讜'  诇驻讬 砖砖讗专 讛讞讜讟讗讬诐 谞讬讚讜谞讬谉 讬"讘 讞讚砖 讘讬谉 讛讙讜祝 讘拽讘专 讜讘讬谉 讛谞砖诪讛 讘讙讬讛谞诐 讗讘诇 讗诇讜 讛驻讜砖注讬诐 砖讛诐 讛讗驻讬拽讜专住讬诐 讻讜' 谞讬讚讜谞讬谉 诇注讜诇诐 讻诪驻讜专砖 驻"拽 讚专"讛 (讬讝.) 讜讛讬讬谞讜 转讜诇注转诐 讘拽讘专 诇讗 转诪讜转 诇讗讞专 讬"讘 讞讚砖 讙诐 讻讬 讟讘注诐 砖诇讗 诇讞讬讜转 讬讜转专 诪讬"讘 讞讚砖 讜讗砖诐 讘讙讬讛谞诐 诇谞砖诪讜转 诇讗 转讻讘讛 诇注讜诇诐 砖讬讛讬讜 谞讬讚讜谞讬谉 讘讛 讜注讬' 讘住讜祝 注讚讬讜转: 


诪驻谞讬  诪讛 诇讗 谞讗诪专 讻讬 讟讜讘 讻讜'  专"诇 讚诪讛讗 诪讬讬转讬 诇讛 专讘讬 讬讜住讬 讚讗讜专 砖诇 讙讬讛谞诐 讘砖谞讬 谞讘专讗 讜讗专"讗 讗注"驻 砖诇讗 谞讗诪专 讘讜 讻讬 讟讜讘 讻讜' 讻诇诇讜 讘砖砖讬 讻讜' 专"诇 讚讜讚讗讬 讘砖谞讬 砖注讚讬讬谉 诇讗 谞讘专讗 讗讚诐 讜诇讗 讛讜讛 讞讟讗 诇讚讜谉 讛专砖注讬诐 诇讗 谞讗诪专 讘讗讜专 讙讬讛谞诐 讟讜讘 讗讘诇 诪砖谞讘专讗 讗讚诐 讘砖砖讬 讜讞讟讗 讘注讟讬讜 砖诇 谞讞砖 讜谞讙讝专 诪讬转讛 注诇 讛讗讚诐 讜注诇 讚讜专讜转讬讜 讜砖讬讛讬讜 讛专砖注讬诐 谞讬讚讜谞讬谉 讘讜 谞讗诪专 讘讜 砖驻讬专 讻讬 讟讜讘 讜拽"诇: 


砖谞讬  讚讘专讬诐 注诇讜 讻讜'  讛谉 讘注爪诪谉 砖谞讬 讛讚讘专讬诐 砖讗诪专 专讘讬 谞讞诪讬讛 诇注讬诇 讗祝 讛讗讜专 讜讛驻专讚 砖讙诐 讛诐 注诇讜 讘诪讞砖讘讛 讘注"砖 讚讛讬讬谞讜 砖谞讘专讗讜 讘讻讞 讚讛讬讬谞讜 讛讗讜专 讘讻讞 讘' 讗讘谞讬诐 讜讛驻专讚 讘讻讞 讘' 讘讛诪讜转 讗讘诇 诇讗 讬爪讗讜 诇驻讜注诇 讗诇讗 注讚 诪讜爪讗讬 砖讘转 注"讬 讚注转 讜驻注讜诇转 讗讚诐 砖讟讞谉 讻讜' 讜讛专讻讬讘 讻讜' 讜注"讝 讗诪专讜 驻专拽 讗讬谉 注讜诪讚讬谉 (讘专讻讜转 诇讙.) 讙讚讜诇讛 讚注讛 砖谞转谞讛 讘转讞诇转 讘专讻讛 讞讜诇 诇驻讜 砖讘转讞诇转 讞讜诇 讘诪讜爪"砖 谞转谞讛 讚注讛 讘讗讚诐 诪注讬谉 讚讜讙诪讗 讻讜' 诇讘专讜讗 讛讗讜专 讜讛驻专讚 诇讛转拽讬讬诐 诪讞砖讘转 讛拽讘"讛 砖讘注"砖 讜诪砖诪注 讚讘诪讜爪"砖 诪讬讚 谞讘专讗 讛讗讜专 讜讗讬转讗 讘诪讚专砖讜转 砖住讘讜专 讗讚诐 砖讛注讜诇诐 讞砖讜讱 讘注讚讜 讘诪讜爪讗讬 砖讘转 注讚 砖谞讘专讗 讛讗讜专 讘诪讜爪"砖 讜讘讬专讱 诪讗讜专讬 讛讗砖 讜讗讙讘 讚谞拽讟 讙讘讬 讗讜专 讘诪讜爪讗讬 砖讘转 谞拽讟 谞诪讬 讛讻讬 讙讘讜 驻专讚. 讜讬砖 诇讚拽讚拽 诪讛讗 讚诪住讬拽 讗讜专 讚讬讚谉 注诇讛 诇讘专讗讜转 讘注"砖 讜诇讗 谞讘专讗 注讚 诪讜爪讗讬 砖讘转 讻讜' 讜讛讗 讗诪专讬' 驻' 讗讬谉 讚讜专砖讬谉 (讞讙讬讙讛 讬讘:) 砖诪讬诐 砖谞讘专讗讜 诪讗砖 讜诪讬诐 诪讜讻讞 诪讝讛 砖讗砖 谞讘专讗 讘讬讜诐 讛讗' 讜讬"诇 讚讗讜专 讚讬讚谉 讚拽讗诪专 讛讻讗 诇讗讜 讛讬讬谞讜 讗砖 讛讬住讜讚讬 砖谞讘专讗 讘讬讜诐 讗' 讜诪讗砖 讜诪讬诐 砖讛诐 讬住讜讚讜转 驻砖讜讟讬诐 谞讘专讗讜 砖诪讬诐 讜拽"诇: 


诪诇诪讚  砖讘讗 爪讘注讜谉 注诇 讗诪讜 讻讜'.  诪驻讜专砖 讘讞"讛 驻' 讬砖 谞讜讞诇讬谉 注"砖: 


讜诇驻讬讻讱  讛讘讬讗 驻住讜诇 诇注讜诇诐 讻讜'  诇驻讬 砖讘讗 诪讘' 讘讛诪讜转 住讜住 讜讞诪讜专 砖讛诐 讻诇讗讬诐 讝讛 讘讝讛 拽专讗讜 驻住讜诇 讗讜 砖住讜讘专 驻住讜诇 诪诪砖 讻诪"讚 讘转讜住驻转讗 讚讻诇讗讬诐 讗住讜专 诇专讻讜讘 注诇 驻专讚讛 诪拽"讜 讻讜' 讜注讬"诇 砖谞拽专讗 驻住讜诇 注"砖 砖诪讻转讜 拽砖讛 讻诪讜 砖讗诪专讜 讘专驻"拽 讚讞讜诇讬谉 (讝.) 讚专' 驻谞讞住 讘谉 讬讗讜专 讗住专讜 诇讛砖讛讜转讜 讘讘讬转讜 讜讻转讘 讛讞讝拽讜谞讬 讘驻专砖转 讜讬砖诇讞 驻讬专砖"讬 砖讛讘讜讗 驻住讜诇讬谉 讻讜' 讜讗"讞 讜讛专讬 诇注讬诇 驻专砖转 转讜诇讚讜转 讙讘讬 讻讬 讙讚诇 诪讗讚 驻专砖"讬 砖讛讬讜 讗讜诪专讬诐 讝讘诇 驻专讚讜转讬讜 讻讜' 讗"讻 诪砖诪注 砖讛讬讜 讻讘专 讗诇讗 讛"拽 讻讜' 注"砖 讜讛讗专讬讱 诇转专抓 讘讚讞讜拽讬诐 讜讗讬谉 爪讜专讱 讚讗祝 讗诐 谞讻转讘讜 讬讜砖讘讬 讛讞讜专讬 讜转讜诇讚讜转讬讜 讻讗谉 讗讞专 诪讬转转 讬爪讞拽 讗讬谉 讝讛 诪讜讻专讞 砖谞注砖讛 讝讛 注转讛 讗讞专 诪讬转转 讬爪讞拽 讗诇讗 砖住讜驻专 讛讻转讜讘 诪讛 砖讻讘专 谞注砖讛 讘讬诪讬 讗讘专讛诐 讜讬爪讞拽 讗"谞 拽讜讚诐 诇讛诐 讜讻谉 诪砖诪注 诪转讜讱 讛讻转讜讘讬诐 砖讛讜讗 注谞讛 讛讜讛 诪讘谞讬 砖注讬专 讬讜砖讘讬 讛讗专抓 砖讻讘专 讛讜讜 讬讜砖讘讬诐 讘讗专抓 讜讗讝 诪爪讗 讛讬诪讬诐 讜讗讞"讻 讘讝诪谉 讬爪讞拽 讘谞讜 谞砖讗 注砖讜 讘谞讜 讗转 讗讛诇讬讘诪讛 讘转 注谞讛 讜讛讜专讬砖 讗转 讛讞讜专讬 讜讬砖讘 转讞转讬讛诐 讜讘注讬拽专 拽讜砖讬讬转讜 讜讛讗 讗讬讻讗 讛讻讗 讻诪讛 转谞讗讜 讚驻诇讬讙讬 讜住"诇 讚讻讘专 谞讘专讗 驻专讚 讘讬谉 讛砖诪砖讜转 讜讗"讻 讛讱 讚专砖讛 讚驻专拽 讛驻讜注诇讬诐 讚讛讜讜 讗讜诪专讬诐 讝讘诇 驻专讚讜转讬讜 讻讜' 诪爪讬 住讘专 讻讞讚 诪讛谞讱 转谞讗讬 讚驻诇讬讙讬 讛讻讗 讜拽"诇.


 讜讬"讗 讗祝 讘讙讚讬讜 砖诇 讗讚诐 讻讜'.  注讬' 驻讬专砖"讬 注谞讬谞讜 拽讬讘讜抓 讻诇 讞讬讜转讜 注讜驻讜转 讗爪诇 讗讚诐 讻诪"砖 讜讬爪讜 讛' 讜讙讜' 讻诇 讞讬转 讜讙讜' 讜讗转 讻诇 注讜祝 讛砖诪讬诐 讜讬讘讗 讗诇 讛讗讚诐 诇专讗讜转 诪讛 讬拽专讗 诇讜 讜讙讜' 讜讻讚讬 砖讬讛讜 讻讘讜砖讬诐 转讞转讬讜 讻诪"砖 讜专讚讜 讘讚讙转 讛讬诐 讜讘注讜祝 讛砖诪讬诐 讜讘讻诇 讞讬转 讜讙讜' 讜拽"诇:





讞讻诪转 砖诇诪讛

转讜住' 讘讚"讛 讗诇讗 讘谞讬 讻讜' 讘讘谉 讗砖转讜 砖诇 砖注讬专 讻转讘 拽专讗 讻讜' 讻爪"诇. 讜谞"讘 驻讬专讜砖 讜讛注讜诇诐 讛讬讜 住讜讘专讬诐 砖讛讬讛 讘谉 砖诇 砖注讬专 诪讗讞专 砖讗砖转讜 讛讜诇讬讚讛 讜诪"诪 诇讗 讬转讻谉 砖讬讻转讘 讛拽专讗 讘谉 砖注讬专 讜诇讗 讛讬讛 讘讬谞讜 讜谞诪爪讗 讚讘专讬 转讜专讛 驻诇住转专 讞"讜 讗诇讗 诪砖讜诐 讚讘谞讬 讘谞讬诐 讛专讬 讻谉 讻讘谞讬诐 讜讗砖转讻讞 讚讛讜讛 讘谞讜 砖诇 砖注讬专 讜讚讜"拽:





专砖"砖

讙诪专讗 讜讛讻转讘 讜讛诪讻转讘. 注驻专砖"讬 讜讛专注"讘 讘讗讘讜转. 讜诇注"讚 谞诇"驻 讛讻转讘 讛讬讬谞讜 砖讬讛讗 讻转讘 讘注讜诇诐 专"诇 讻转讘 讛住讻诪讬 砖诇 讻诇 讗讜诪讛 讜讗讜诪讛 讜讛诪讻转讘 讛讬讬谞讜 诪讻转讘 讛诪讬讜讞讚 专"诇 讻转讘 讗砖讜专讬 砖讛讬讛 讘诇讜讞讜转:



讙诪' [讗驻砖专 讬注砖谞讛 讘讚驻讜住 讜讬拽讘注谞讛 讻讜讜谉. 诇注讬诇 (诇讝):



讙诪'] 讗讜专 砖讘专讗 讛拽讘"讛 讘砖谞讬 讘砖讘转 讻讜'. 驻讬' 讗讜专 砖诇 讙讬讛谞诐 讘讘"专 驻"讚 讬诇讬祝 诇讛 诪谉 讻讬 注专讜讱 诪讗转诪讜诇 转驻转讛. 讬讜诐 砖讬砖 讘讜 讗转诪讜诇 讜讗讬谉 讘讜 砖诇砖讜诐:



专砖"讬 讚"讛 专讗砖讬转 讚专讻讜. 讜讛讗 讚讗诪专谉 诇注讬诇 讻讜'. 诇讻讗讜专讛 讬诇"驻 讻讗谉 砖诇讗 谞讘专讗转 讻转讜讘讛 讗诇讗 诇讙讜专住讛 注"驻 讻诪讜 砖讗专 转讜专讛 砖讘注"驻:





讛讙讛讜转 讬注讘"抓

讙诪' 讜讛讘讬讗 砖转讬 讗讘谞讬诐 讜讟讞谞谉 讝讜 讘讝讜. 谞状讘 诪驻讬专砖"讬 谞专讗讛 讚讙专住 讜讟讞谉 讗讬谉 讘讜 谞讜"谉 砖专砖讬转. 讜专"诇 讟讞 驻谞讬讛谉 砖诇 讗讘谞讬诐 注"讬 讛讻讗转谉 讝讜 讘讝讜. 讜讻谉 谞专讗讛. 讻讬 注"讬 讟讞讬谞讛 讗讬谉 讗讜专 讬讜爪讗 诪讗讘拽 讜注驻专 讗诇讗 注"讬 讛拽砖讛 讘住诇注 拽砖讛:


专砖"讬 讚"讛 讛诪讻转讘. 讻谉 砖诪注转讬. 谞"讘 注讬讬谉 注抓 讗讘讜转:


转讜住' 讚"讛 讗诇讛. 讘讻诇 讛转讜专讛 讻讜诇讛 砖讬拽专讗讜 诇讘谉 讗砖转讜 讘谞讜. 谞"讘 注讬' 砖讗讬诇转 讬注讘抓 住讬' 拽住"讛:





讘谉 讬讛讜讬讚注

注植砖讉指专指讛 讚旨职讘指专执讬诐 谞执讘职专职讗讜旨 讘旨职注侄专侄讘 砖讈址讘旨指转 讘旨值讬谉 讛址砖旨讈职诪指砖讈讜止转. 谞专讗讛 诇讬 讘住"讚 讟注诐 砖谞讘专讗讜 注植砖讉指专指讛 讘旨值讬谉 讛址砖旨讈职诪指砖讈讜止转 诇专诪讜讝 讻讬 讛砖讘转 砖讛讜讗 诪注讬谉 注讜诇诐 讛讘讗 砖谞讘专讗转 讘讗讜转 讬讜"讚 砖诪住驻专讛 注砖专讛 爪专讬讱 诇拽讚砖讜 诪谉 讘讬谉 讛砖诪砖讜转 讜诇讗讜 注讚 讞砖讬讻讛.
讙诐 谞专诪讝 讘讝讛 讻讬 住讜祝 讗诇祝 讛砖讬砖讬 讛谞拽专讗 注专讘 砖讘转 转转注诇讛 讛谞讛讙转 讛注讜诇诐 砖讛讬转讛 讘讗讜转 讜讗"讜 砖转讛讬讛 讘讗讜转 讬讜"讚 讻讬 诇注转讬讚 转注诇讛 讜讗"讜 讚砖诪讗 拽讚讬砖讗 诇讛讬讜转 讬讜"讚 讘住讜讚 (讝讻专讬讛 讬讚, 讟) '讬执讛职讬侄讛 讛殖' 讗侄讞指讚'.
讜注谞讬谉 拽执讘职专讜止 砖讈侄诇 诪止砖讈侄讛 专讘讬谞讜 注"讛 谞专讗讛 砖讘专讗 讻讞 专讜讞谞讬 砖讬讛讬讛 砖讜专讛 注诇 诪拽讜诐 拽讘专讜 讘讛专 讛注讘专讬诐 讜注诇 讬讚讬 讗讜转讜 讻讞 专讜讞谞讬 讛驻专讜住 砖诐 谞转注诇诪讛 拽讘讜专转讜 讻讬 谞拽讘专 注诇 讗讜转讜 讻讞 讛专讜讞谞讬 讜诇讻谉 诇讗 讬讜讻诇 讗讚诐 诇专讗讜转讜 讻诪讜 砖讗讬 讗驻砖专 诇讗讚诐 诇专讗讜转 诪诇讗讱 专讜讞谞讬. 讜讻谉 讛讜讗 注谞讬谉 讛诪注专讛 砖注诪讚讜 讘讛 诪砖讛 专讘讬谞讜 注"讛 讜讗诇讬讛讜 讝讻讜专 诇讟讜讘 砖讘专讗 诇讛 讻讞 专讜讞谞讬 诇讛讬讜转 驻专讜住 讘转讜讻讛 注诇 驻谞讬 讻讜诇讛 讻讚讬 砖转讜讻诇 讛诪注专讛 诇拽讘诇 讗讜专 讻讘讜讚 砖讻讬谞转讜 讬转讘专讱 砖注讘专 讘转讜讻讛.
讜讻谉 驻职转执讬讞址转 驻旨执讬 讛指讗指转讜止谉 砖讘专讗 诇讛 讻讞 讛讚讬讘讜专 砖转讜讻诇 讛讘讛诪讛 诇讛讻讬诇讜 讻讚讬 砖转讚讘专 讘讜 讜讻谉 驻职转执讬讞址转 驻旨执讬 讛指讗指专侄抓 砖讘专讗 诇讛 讻讞 讛诪讜砖讱 砖转诪砖讜讱 讗转 拽专讞 讜注讚转讜 讜谞讻住讬讛诐 讜讙诐 讗讜转诐 讛砖讗讜诇讬诐 讘讬讚 讗讞专讬诐.
讜讛讗 讚讛拽讚讬诐 拽执讘职专讜止 砖讈侄诇 诪止砖讈侄讛 专讘讬谞讜 注"讛 诇'诪职注指专指讛 砖讈侄注指诪址讚 讘旨指讛旨'? 谞专讗讛 诇讬 讘住"讚 砖讬谞讛 诇讛讝讻讬专 讛诪讗讜讞专 讻讚讬 诇诇诪讚讬谞讜 讻诪讜 砖注诪讚 诪砖讛 专讘讬谞讜 注"讛 讘转讜讱 讛诪注专讛 讞讬 讻谉 讛讜讗 讘转讜讱 拽讘专讜 注讜诪讚 讞讬.
讜讛讗 讚讛拽讚讬诐 驻职转执讬讞址转 驻旨执讬 讛指讗指转讜止谉 诇'驻职转执讬讞址转 驻旨执讬 讛指讗指专侄抓' 砖讛讬转讛 拽讜讚诐? 谞专讗讛 诇讬 讘住"讚 讚谞拽讬讟 诇驻讬 住讚专 讛诪注诇讛 讚讛讗转讜谉 讛讜讗 讘注诇 讞讬 砖讛讜讗 诇诪注诇讛 诪谉 讛爪讜诪讞 讜讛爪讜诪讞 讛讜讗 诇诪注诇讛 诪谉 讛讚讜诪诐 砖讛讜讗 讛讗专抓.
讜诪讛 砖讗诪专讜 讗址祝 诪址拽职诇讜止 砖讈侄诇 讗址讛植专止谉 讛讻讜讜谞讛 砖讘专讗 讻讞 专讜讞谞讬 讗砖专 谞转诇讘砖 讘诪拽诇 讜注诇 讬讚讬 讻讱 谞注砖讛 讻诪讜 注抓 谞讟讜注 讜讛讜爪讬讗 砖拽讚讬诐 讜驻专讞讬诐.



讜旨讘职诪讜止爪指讗值讬 砖讈址讘旨指转 谞指转址谉 讛址拽旨指讚讜止砖讈 讘旨指专讜旨讱职 讛讜旨讗 讘旨执讬谞指讛 讘旨职讗指讚指诐 讛指专执讗砖讈讜止谉 诪值注值讬谉 讚旨只讙职诪指讗 砖讈侄诇 诪址注职诇指讛 讜职讛值讘执讬讗 砖讈职转旨值讬 讗植讘指谞执讬诐 讜旨讟职讞指谞指谉 讝讜止 讘旨职讝讜止 讜职讛讜止爪执讬讗 诪值讛侄谉 讗讜旨专. 谞专讗讛 诇讬 讘住"讚 讛讟注诐 砖谞讜转谉 讘讜 讘讬谞讛 诇注砖讜转 讚讘专 讝讛 诪注爪诪讜 诇讛讜讚讜转 诇讜 砖讘讬讗转讜 诇注讜诇诐 讛讝讛 讛讬讗 诇爪讜专讱 讛讘讬专讜专 砖诇 讗讜专讜转 谞讬爪讜爪讬 讛拽讚讜砖讛 讜讛专讗讛 诇讜 讝讛 讘讗讘谞讬诐 砖讛讜讗 讞诇拽 讛讚讜诪诐 砖讛讜讗 讛专讗砖讜谉 讘讘讬专讜专, 讜讻诪讜 砖谞讗诪专 (转讛诇讬诐 拽讬讙, 讝) '诪职拽执讬诪执讬 诪值注指驻指专 讚指旨诇' 讜注讜讚 谞转谉 讘讜 讘讬谞讛 诇职讛址专职讻旨执讬讘 砖讈职转旨值讬 讘旨职讛值诪讜止转 讜职讬指爪指讗 诪值讛侄谉 驻旨侄专侄讚 砖讛讜讗 讛专讻讘讛 砖诇 驻讬住讜诇 诇专诪讜讝 诇讜 讗诐 讝讻讛 讬讜爪讬讗 讗讜专 诪讛讛专讻讘讛 讜讻讗砖专 讛讜爪讬讗 诪谉 讛讗讘谞讬诐 讜讗诐 诇讗 讝讻讛 讬讜爪讬讗 驻讬住讜诇 诪讛专讻讘讛. 讜诇讻谉 讛专讗讛 诇讜 讛讬爪讬讗讛 砖诇 讛驻讬住讜诇 讘讘讛诪讛 讻讬 讛讞讜讟讗 谞讞砖讘 讻讘讛诪讛 讜讻诪讜 砖谞讗诪专 (转讛诇讬诐 诪讟, 讻讗) '谞执诪职砖址讈诇 讻址旨讘职旨讛值诪讜止转 谞执讚职诪讜旨'.



砖讈执讘职注指讛 讚旨职讘指专执讬诐 谞执讘职专职讗讜旨 拽止讚侄诐 砖讈侄谞旨执讘职专指讗 讛指注讜止诇指诐. 爪专讬讱 诇讛讘讬谉 诪讛 讘专讬讗讛 讬砖 讘'转旨职砖讈讜旨讘指讛'?
讜谞专讗讛 诇讬 讘住"讚 诇讛住讘讬专 讛注谞讬谉 讚讬讚讜注 拽讜讚诐 砖谞讘专讗 注讜诇诐 讛讝讛 讛转讞转讜谉 讛讬讛 注谞讬谉 砖讘讬专转 讛讻诇讬诐 讛谞拽专讗讬诐 '砖讈执讘职注指讛 诪职诇指讻执讬诐' 砖讛诐 住驻讬专讜转 讗砖专 谞驻诇讜 讜讬专讚讜 诇诪拽讜诐 转讞转讜谉 讜注诇 讬讚讬 讻讱 谞转注专讘讜 讗讜专讜转 砖诇讛诐 讘住讬讙讬诐 讻驻讬 注专讱 讛讬专讬讚讛 砖讬专讚讜 讜讗讞专 讻讱 注诇讛 讘专爪讜谉 讛诪讗爪讬诇 讘专讜讱 讛讜讗 诇讛讞讬讜转 讜诇转拽谉 讗转 讗诇讜 讛住驻讬专讜转 讛谞拽专讗讬诐 讘砖诐 诪职诇指讻执讬诐 砖讬专讚讜 讜讘讬专专诐 讜讛注诇讛 讗讜转诐 诇诪注诇讛 讘诪拽讜诐 讛注诇讬讜谉 注诇 讬讚讬 住讚专 转讬拽讜谉 讗砖专 注诇讛 讘专爪讜谞讜 诇注砖讜转 讜谞注砖讛 讻专爪讜谞讜 讛驻砖讜讟 讜讻诇 讝讛 拽讜讚诐 讘专讬讗转 注讜诇诐 讛讝讛 讛转讞转讜谉. 讜讛谞讛 讝讛 讛专爪讜谉 砖注诇讛 讘注讘讜专 转讬拽讜谉 讗讜转诐 讛注讜诇诪讜转 讜讛住驻讬专讜转 讛谞拽专讗讬诐 讘砖诐 讻旨值诇执讬诐 讜讘砖诐 诪职诇指讻执讬诐 砖谞讘专专讜 讜谞转拽谞讜 讜注诇讜 诪诪拽讜诐 讬专讬讚转诐 讜砖讘讜 诇诪拽讜诐 注诇讬讜谉 讛专讗讜讬 诇讛诐 讛讜注讬诇 诇讗讚诐 讛转讞转讜谉 砖讙诐 讛讜讗 讻讗砖专 讬讞讟讗 讜驻讜讙诐 讘拽讚讜砖讛 讜诪讜专讬讚讛 诇诪讟讛 砖讬讛讬讛 讙诐 讗诇讬讜 转讬拽讜谉 讝讛 砖诇 讛砖讘讛 讜诇讻谉 谞拽专讗转 转砖讜讘讛 诇砖讜谉 讛砖讘讛 砖诇 讻讜讞讜转 讛拽讚讜砖讛 砖讛讜专讬讚 讗讜转诐 讘注讜谞讜 诇诪拽讜诐 讛拽诇讬驻讛 砖讬砖讜讘 讛讻诇 诇讗讬转谞讜 讛专讗砖讜谉.
讜诇讝讛 讗诪专 讛转砖讜讘讛 谞讘专讗转 拽讜讚诐 讘专讬讗转 讛注讜诇诐, 讛讬讛 讻注讬谉 讝讛 讻讬 拽讜讚诐 讘专讬讗转 注讜诇诐 讛讝讛 讛转讞转讜谉 讛讬讛 诪爪讬讗讜转 砖诇 转讬拽讜谉 讜注诇讬讛 讜讛砖讘讛 讘砖讘讬专转 讛讻诇讬诐 砖谞驻诇讜 讜讬专讚讜 讜谞转注专讘讜 讘住讬讙讬诐 讜讗讞专 讻讱 讛讜讘专专讜 讜注诇讜 诇诪拽讜诪诐 讛注诇讬讜谉 讜谞转拽谞讜.
讜注讬讬谉 诇讛讙讗讜谉 讛爪诇"讞 讝"诇 诪讛 砖讛住讘讬专 讘注谞讬谉 讝讛. 讜讘讚讘专讬诐 讗砖专 讻转讘转讬 讘住"讚 讬转讬讬砖讘讜 讚讘专讬 讛诪讗诪专 注诇 谞讻讜谉 讬讜转专, 讜讛诪砖讻讬诇 讬讘讬谉.
讜诪讛 砖讗诪专讜 注诇 讘旨值讬转 讛址诪旨执拽职讚旨指砖讈, 拽讗讬 注诇 讻讞 专讜讞谞讬 讛砖讜讻谉 讘诪拽讜诐 讛诪拽讚砖, 砖驻专讜住 注诇 拽专拽注 讛诪拽讚砖 讻讜诇讜 讗砖专 注诇 讬讚讬 讗讜转讜 讛讻讞 讛驻专讜住 讜砖讜讻谉 砖诐 转拽讘诇 拽专拽注 讛诪拽讚砖 讛砖专讗转 砖讻讬谞讛, 讜讙诐 注诇 讬讚讬 讻讱 讬讛讬讜 讗专讜谉 讜讻专讜讘讬诐 讘谞住 注讜诪讚讬诐 (讘讘讗 讘转专讗 爪讟.) 讜注诇 讬讚讬 讻讱 讬讛讬讛 诪讜旨注指讟 讛址诪址旨讞植讝执讬拽 讗侄转 讛址诪职专只讘侄旨讛 讜讻诪讜 砖讗诪专讜 (诪砖谞讛 讗讘讜转 讛, 讛) '注讜止诪职讚执讬诐 爪职驻讜旨驻执讬诐 讜旨诪执砖职讈转址旨讞植讜执讬诐 专职讜指讞执讬诐' 讜讻谉 砖讗专 谞住讬诐 砖谞注砖讬诐 讘讘讬转 讛诪拽讚砖. 讜讗诐 诇讗 讛讬讛 讻讞 专讜讞谞讬 驻专讜住 讜砖讜讻谉 注诇 拽专拽注 讛诪拽讜诐 诇讗 讛讬讛 讛诪拽讜诐 讛讛讜讗 住讜讘诇 谞住讬诐 讻讗诇讛 讘讜, 讜讝讛 讛讻讞 讛专讜讞谞讬 谞讘专讗 讜讛讜讻谉 拽讜讚诐 讘专讬讗转 讛注讜诇诐.
讜诪讛 砖讗诪专讜 砖讈职诪讜止 砖讈侄诇 诪指砖讈执讬讞址 专讜爪讛 诇讜诪专 讛爪讬谞讜专讜转 砖诇讜, 讻诪讜 砖讻转讘 讛专讘 注专讘讬 谞讞诇 讝"诇 注诇 驻住讜拽 (讘专讗砖讬转 讘, 讬讟) '谞侄驻侄砖讈 讞址讬指旨讛 讛讜旨讗 砖职讈诪讜止' 砖讻诇 讚讘专 讜讚讘专 讗讜转讬讜转 砖诪讜 讛诐 爪谞讜专讜转 讛砖驻注 砖诇讜.
讜注讜讚 谞专讗讛 诇讬 讘住"讚 拽讗讬 注诇 砖诐 讬执谞旨讜止谉 砖讈侄诇 诪指砖讈执讬讞址 砖讻转讘 讘砖"砖 讝"诇 诇注转讬讚 讬拽讞 讛拽讘"讛 谞讜"谉 诪谞讞砖 讜谞讜"谉 诪谉 砖讟谉 讜讬转谞诐 诇诪砖讬讞 讜讬讛讬讛 讬执谞旨讜止谉 砖诪讜 注讚 讻讗谉. 讜讗谞讗 注讘讚讗 讗住讬讬诐 讚讘专讬讜 砖讬拽讞 讗讜转讬讜转 讬讜"讚 讜讗"讜 诪谉 注砖讜 砖讛讬讛 专讗讜讬 诇拽专讗讜 注指砖讉讜旨讬 讜讬砖讗专 讘注砖讜 注指砖讈 砖讗讝 讬转拽讬讬诐 讘讜 (讬砖注讬讛讜 谞, 讟) '注指砖讈 讬止讗讻职诇值诐' 讜讘讝讛 谞砖诇诐 砖诐 讬执谞旨讜止谉. 讜讗讬讱 砖讬讛讬讛 讛谞讛 砖诐 讬执谞旨讜止谉 讬讛讬讛 诇诪砖讬讞 诇注转讬讚 讗讞专 讘讬讟讜诇 讛住讬讟专讗 讗讞专讗 诇讙诪专讬. 讜注诇 讝讛 讛砖诐 拽讗诪专 讻讗谉 讜诇讻谉 诪讘讬讗 诇讝讛 专诪讝 诪驻住讜拽 (转讛诇讬诐 注讘, 讬讝) '诇执驻职谞值讬 砖讈侄诪侄砖讈 讬执谞旨讜止谉 砖讈职诪讜止'.
讜诪讛 砖讗诪专讜 注诇 讙址谉志注值讚侄谉 讜职讙值讬讛执谞旨止诐 拽讗讬 注诇 讻讞 讛专讜讞谞讬讜转 砖诇 拽专拽注讬转诐 讻讬 诪讞诪转 砖讛诐 注讜诪讚讬诐 注诇 讻讞 专讜讞谞讬, 诇讻谉 讗讬谉 诇讜拽讞讬诐 诪拽讜诐 诪注讜诇诐 讛讝讛 讗诇讗 讘谞住 讛诐 注讜诪讚讬诐, 讜讻讗砖专 讗讘讗专 诇拽诪谉 注诇 讚祝 爪"讚 讘诪讗诪专 '注讜诇诐 讗讞讚 诪砖砖讬诐 讘讙谉'.





讘谞讬讛讜

注植砖讉指专指讛 讚旨职讘指专执讬诐 谞执讘职专职讗讜旨 讘旨职注侄专侄讘 砖讈址讘旨指转 讘旨值讬谉 讛址砖旨讈职诪指砖讈讜止转. 讬砖 诇讛讘讬谉 讗诪讗讬 谞拽讬讟 诇讛讜 砖诇讗 讻住讚专谉 讻讝诪谞谉 砖谞转谞讜 讘讗专抓, 讻讬 拽侄砖讈侄转 谞讬转谉 拽讜讚诐 讛讻诇 讜讛讜讛 诇讬讛 诇诪讬诪专 讘专讗砖谞讛, 讜讗讞专 讻讱 讬讝讻讬专 诪讛 砖谞讬转谉 转讞诇讛 讘讗专抓 讛诇讝讜?
讜谞专讗讛 诇讬 讘住"讚 谞拽讬讟 转讞诇讛 讛址讘旨职讗值专 讻讬 讛讜讗 讛讬讛 讛谞讗讛 诇讻诇 讬砖专讗诇 砖讛砖拽诐 诪讬诐 讘诪讚讘专, 讜讘注转 砖谞讻谞住讜 讙诐 讛讘讗专 谞讻谞住 注诪讛诐 讜注讚 注转讛 讛讜讗 讘讬诪讛 砖诇 讟讘专讬讛 讜讗讬谉 诪讬 砖讬讻讬专讜, 讗讱 专讘讬谞讜 讛讗专"讬 讝"诇 讛讬讛 诪讻讬专讜 讜讛砖拽讛 讗转 诪讛专讞"讜 讝"诇 诪诪谞讜 讻讚讬 砖讬讛讬讛 诇讜 讻讞 讛讝讻讬专讛. 讜讗讞专讬讜 谞拽讬讟 诇侄讞侄诐 砖讛讜讗 讞讬讜转 讛讙讜祝 讗讱 讗讬谞讜 讚讜诪讛 诇讞讬讜转 讛诪讬诐, 讻讬 讛讗讚诐 讬讜讻诇 诇住讘讜诇 讛专注讘讜谉 讬讜转专 诪谉 讛爪诪讗, 讜注讜讚 专讜讜讬 诪谉 讛爪诪讗 诇讗 讬讛讬讛 讗诇讗 讘诪讬诐, 讗讘诇 讗讻讬诇讛 诪讝讬谞讛 讗转 讛讗讚诐 讘讻诇 诪讬谞讬 讚讙谉 讜驻讬专讜转 讜讞诇讘. 讜讗讞专 讻讱 讝讻专 拽侄砖讈侄转, 讚讗讬讛讜 讙讜驻讬讛 诇讬转 讘讬讛 讛谞讗讛, 讻讬 讗诐 谞讬转谉 诇住讬诪谉 讜诇讗讜转 注诇 讛注讚专 专注 砖诇讗 讬讘讗 诪讘讜诇 诇注讜诇诐. 讜讗讞专讬 讝讛 谞拽讬讟 讛址诪旨执讻职转旨指讘 砖讛讜讗 讚讘专 砖谞讬转谉 讘砖讘讬诇 砖诪讬专转 讛讚讘专讬诐 砖诇讗 讬砖转讻转讜, 讜讗讬谉 砖讻讞转 讛讚讘专讬诐 专注 讙诪讜专 讜讙诐 讗讬谞讜 讜讚讗讬 讻诪讜 讬专讬讚转 讛诪讘讜诇 砖讛讜讗 专注 讙诪讜专 砖诪砖讞讬转 讛注讜诇诐 讻讜诇讜. 讜讗讞专讬 讝讛 谞拽讬讟 讛址诇旨讜旨讞讜止转 砖讛讬讜 讘诪拽讜诐 讻住祝 拽讚讜砖讬谉 诇讬砖专讗诇, 讜讻住祝 讛拽讚讜砖讬谉 讗讬谉 讘讜 爪讜专讱 讗诇讗 讘砖注转讜, 讜讛讬讬谞讜 讘专讙注 砖讬谞转谉 诪谉 讛讗讬砖 诇讬讚 讛讗砖讛, 诪讛 砖讗讬谉 讻谉 讻诇 讛谞讱 讛谞讝讻专讬诐 讛讬讛 讘讛诐 爪讜专讱 讝诪谉 诪专讜讘讛.
讜讗讞专 讻讱 讝讻专 拽执讘职专讜止 砖讈侄诇 诪止砖讈侄讛 专讘讬谞讜 注"讛 砖讛讜讗 爪讜专讱 讬讞讬讚 讜诇讗 注讜讚 讗诇讗 砖诪爪讬讗讜转讜 讘讚专讱 讛注诇诐 讛讬转讛 拽砖讛 诇讬砖专讗诇 讚讜讚讗讬 谞讬讞讗 诇讛讜 砖讬讛讬讛 讻砖讗专 拽讘专讬诐 讚注诇诪讗 砖讬讛讬讜 谞讬讻专讬诐 诇讛诐, 讜讛讬讛 爪专讬讱 砖讬讝讻讬专 讛诪注专讛 拽讜讚诐 讛拽讘专, 讜砖讬谞讛 诇讛讝讻讬专 讛址诪旨职注指专指讛 讗讞专 拽讘讜专转讜, 讻讚讬 诇讛注讬专 讗讜转谞讜 诇讚专讜砖 讚专砖讛 讝讜 讜诇讜诪专 讻诪讜 砖注诪讬讚转讜 讘诪注专讛 讞讬, 讻谉 注诪讬讚转讜 讘拽讘专 讞讬, 讜讻诪讜 砖讗诪专讜 讘讙诪专讗 (住讜讟讛 讬讙:) 诇讗 诪转 诪砖讛 专讘讬谞讜 注"讛, 诪讛 讻讗谉 注讜诪讚 讜诪砖诪砖 讗祝 讻讗谉 注讜诪讚 讜诪砖诪砖. 讜讗讞专 讻讱 谞拽讬讟 讚讘专 讛谞注砖讛 诇职讗指转讜止谉 讘注诇 讞讬, 讜讗讞专 讻讱 谞拽讬讟 讚讘专 讛谞注砖讛 诇指讗指专侄抓 砖讛讬讗 讞诇拽 讛讚讜诪诐, 讻讬 讘注诇讬 讞讬讬诐 拽讚诐 讘诪注诇讛 诇讚讜诪诐. 讜注讜讚 驻职转执讬讞址转 驻旨执讬 讛指讗指转讜止谉 讛讬转讛 诇讟讜讘讛, 讜旨驻职转执讬讞址转 驻旨执讬 讛指讗指专侄抓 讛讬讗 驻讜专注谞讜转, 讜讗拽讚讜诪讬 驻讜专注谞讜转讗 诇讗 诪拽讚诪讬谞谉.


拽指转旨指谞执讬 诪执讬讛指讗, 专址讘旨执讬 谞职讞侄诪职讬指讛 讗讜止诪值专: 讗址祝 讛指讗讜旨专. 讛拽砖讛 讛专讬"祝 讝"诇 讚讬诇诪讗 诪讗谉 讚讗诪专 讗讜专 讘诪讜爪讗讬 砖讘转 谞讘专讗 住讘讬专讗 诇讬讛 讻转谞讗 拽诪讗 讚诇讗 讞砖讬讘 讗讜专 讘讻诇 讚讘专讬诐 砖谞讘专讗讜 讘注专讘 砖讘转, 讜专拽 专讘讬 谞讞诪讬讛 讛讜讗 讚讗诪专 讗祝 讛讗讜专?
讜谞专讗讛 诇讬 讘住"讚 讚住讘专 转诇诪讜讚讗 讻诇 讛讬讻讗 讚讗驻砖专 诇诪注讟 讘驻诇讜讙转讗 诪诪注讟讬谞谉, 讜诇讻谉 住讘讬专讗 诇讬讛 讚转谞讗 拽诪讗 讜专讘讬 谞讞诪讬讛 诇讗 驻诇讬讙讬 讘讗讜专, 讚诇转专讜讜讬讬讛讜 谞讘专讗 讘注专讘 砖讘转, 讜专拽 转谞讗 拽诪讗 住讘讬专讗 诇讬讛 诇讗 讗讘专讬 讘讬谉 讛砖诪砖讜转 讘讛讚讬 讗讜转诐 讚讘专讬诐, 讜专讘讬 谞讞诪讬讛 住讘讬专讗 诇讬讛 讗讘专讬 讘讬谉 讛砖诪砖讜转 讘讛谞讱 注砖专讛 讚讘专讬诐, 讚诇讗 谞讬讞讗 诇讬讛 诇驻专砖 转谞讗 拽诪讗 住讘讬专讗 诇讬讛 砖谞讘专讗 讘诪讛 砖讗诪专 讜专讘讬 谞讞诪讬讛 住讘讬专讗 诇讬讛 砖谞讘专讗 讘注专讘 砖讘转 砖讛讜讗 讬讜诐 讗讞专, 讚讛讜讛 诇讬讛 驻诇讜讙转讗 专讞讜拽讛 诪讗讚.


讜职诇指拽址讞 砖讈职转旨值讬 讗植讘指谞执讬诐, 讜旨讟职讞指谞指谉 讝讜止 讘旨职讝讜止, 讜职讬指爪指讗 诪值讛侄谉 讗讜旨专. 谞专讗讛 诇讬 讘住"讚 讛讟注诐 砖专爪讛 讛砖讬"转 砖讬讛讬讛 讙讬诇讜讬 诪爪讬讗讜转 讝讛 讘注讜诇诐 砖讬爪讗 讗讜专 诪讟讞讬谞转 砖谞讬 讗讘谞讬诐 讝讛 讘讝讛 注诇 讬讚讬 讗讚诐 讛专讗砖讜谉 砖谞转谉 诇讜 讘讬谞讛 诇注砖讜转 诪爪讬讗讜转 讝讜 讘注讜诇诐, 讜讛讜讗 讻讬 讬讚讜注 砖讙讜驻讬诐 砖诇 讘谞讬 讗讚诐 谞拽专讗讬诐 讘砖诐 讗植讘指谞执讬诐 讜讙诐 讛转砖诪讬砖 砖诇 讗讬砖 讜讗砖讛 讘讚讘拽讜转 讙讜驻讗 讘讙讜驻讗 谞诪砖诇 讘讗讬讜讘 诇讟讞讬谞讛 砖讟讜讞谞讬谉 讛讗讘谞讬诐 讝讛 讘讝讛 讚讻转讬讘 (讗讬讜讘 诇讗, 讬) '转执旨讟职讞址谉 诇职讗址讞值专 讗执砖职讈转执旨讬', 讜诇讻谉 诪爪讬讗讜转 讚讘专 讝讛 砖讬讜爪讬讗 讗讜专 注诇 讬讚讬 讟讞讬谞转 砖谞讬 讗讘谞讬诐 讝讛 讘讝讛 谞注砖讛 注诇 讬讚讬 讗讚诐 讛专讗砖讜谉 诇专诪讜讝 诇讜 砖转砖诪讬砖 讙讜驻讗 讘讙讜驻讗 讗祝 注诇 驻讬 砖讛讗砖讛 诪注讜讘专转 讗讜 讝拽谞讛 砖讗讬谉 专讗讜讬 诇讛讬讜转 诪讝讛 讬诇讚 诪诪砖 讘注讬谉 讗讬谞讜 讛讜诇讱 诇讗讬讘讜讚 讗诇讗 谞讜诇讚 诪讝讛 谞砖诪讜转 讜讻诪讜 砖谞讗诪专 专讘讬谞讜 讛讗专"讬 讝"诇 讘砖注专 诪注砖讬 讛诪爪讜转.
讜讛讙讗讜谉 讞讬讚"讗 讝"诇 讘诪讚讘专 拽讚诪讜转 (诪注' 讛讝讬讬"谉 讗讜转 讚') 讛讘讬讗 讘砖诐 讝讜讛专 讛拽讚讜砖 讻转讘 讬讚 砖讛注转讬拽讜 诪讛专"诐 讙诇讗谞讟讬 讛讝拽谉 讝"诇, 砖注讜砖讛 讛拽讘"讛 讙讜驻讬诐 诇谞砖诪讜转 讗诇讜 讜讘讗讬诐 讗爪诇 讗讘讬讛诐 砖诪讜诇讬讚 讗讜转诐, 讜注诇 讝讛 讗讜诪专 讛讗讘 讛诪讜诇讬讚 讗讜转诐 (讬砖注讬讛 诪讟, 讻讗) '诪执讬 讬指诇址讚 诇执讬 讗侄转 讗值诇侄旨讛 讜址讗植谞执讬 砖职讈讻讜旨诇指讛 讜职讙址诇职诪讜旨讚指讛 讙止旨诇指讛 讜职住讜旨专指讛 讜职讗值诇侄旨讛 诪执讬 讙执讚值旨诇' 讻讬 讛诐 讬讛讬讜 诪讻讬专讬诐 讗转 讗讘讬讛诐 讜讬讘讗讜 讗爪诇讜 诇注转讬讚, 讜讬砖 诪讚讜专 讗讞讚 砖讘讜 讙讚诇讬诐 讟讬驻讜转 讗诇讜 砖讛讝专讬注 讛讗讚诐 讘讗砖讛 注拽专讛 讗讜 诪注讜讘专转 讗讜 诪谞拽转 讗讜 讝拽谞讛 注讬讬谉 砖诐.
讜诇讻谉 诪爪讬讗讜转 讝讜 砖讬爪讗 讗讜专 诪砖转讬 讗讘谞讬诐 砖讟讞谞谉 讝讛 讘讝讛 诇专诪讜讝 诇讜 砖讻诇 转砖诪讬砖 砖诇 讚讘讜拽 讙讜驻讗 讘讙讜驻讗 讗讬谞讜 讛讜诇讱 诇讗讘讜讚 讗诇讗 讬爪讗 诪砖谞讬讛诐 讗讜专 讛讬讗 讛谞砖诪讛 砖谞讘专讗转 诪讝讛 讛讝讜讜讙 讜谞注砖讬转 讘专讬讛 砖诇诪讛. 讜诪讛 砖讛讘讬讗 砖讈职转旨值讬 讘旨职讛值诪讜止转 讜职讛执专职讻旨执讬讘 讝讜止 注址诇 讝讜止 讜职讬指爪指讗 诪值讛侄谉 驻旨侄专侄讚 砖讗讬谞讜 诪讜诇讬讚 专诪讝 诇讜 讘讝讛 讗驻讬诇讜 讗诐 讬讜诇讬讚 讗讚诐 讘谉 注拽专 讻诪讜 驻旨侄专侄讚 讬爪讗 讬讚讬 讞讜讘转讜 讘诪爪讜转 驻专讬讛 讜专讘讬讛.
讜讗讜诪专讜 谞指转址谉 讛址拽旨指讚讜止砖讈 讘旨指专讜旨讱职 讛讜旨讗 讘旨执讬谞指讛 讘旨职讗指讚指诐 讛指专执讗砖讈讜止谉 诪值注值讬谉 讚旨只讙职诪指讗 砖讈侄诇 诪址注职诇指讛, 爪专讬讱 诇讛讘讬谉 诪讛 注谞讬谉 讝讛 讛讚讜讙诪讛 讚谞拽讬讟 讻讗谉? 讜谞专讗讛 诇讬 讘住"讚 注诇 驻讬 诪讛 砖讻转讘 专讘讬谞讜 讛讗专"讬 讝"诇 讘注抓 讞讬讬诐 砖注专 讛讻诇诇讬诐 驻专拽 讛' 住讜讚 讛讘讟讬砖讛 诪讝诇 讛注诇讬讜谉 讘诪讝诇 讛转讞转讜谉 讜诪讻讞 讘讟讬砖讛 讝讜 讬讜爪讗讬诐 诪砖诐 讞诪砖讛 讞住讚讬诐 讜讞诪砖讛 讙讘讜专讜转 讜讻讜' 注讬讬谉 砖诐, 讜讝讛讜 砖讗诪专讜 谞指转址谉 讘旨执讬谞指讛 讘旨职讗指讚指诐 讛指专执讗砖讈讜止谉 诇注砖讜转 驻讜注诇 诪值注值讬谉 讚旨只讙职诪指讗 砖讈侄诇 诪址注职诇指讛 讚讛讬讬谞讜 讻诪讜 讛讘讟讬砖讛 砖谞注砖讬转 诇诪注诇讛 诪诪讝诇 讛注诇讬讜谉 讘诪讝诇 讛转讞转讜谉 讗砖专 注诇 讬讚讬 讻讱 讬讜爪讗讬谉 讗讜专讜转 讞诪砖讛 讜讛壮 讙讘讜专讜转.


讚旨讜止专职砖讈值讬 讞植诪讜旨专讜止转 讗指诪职专讜旨: 注植谞指讛, 驻旨指住讜旨诇 讛指讬指讛, 诇职驻执讬讻指讱职 讛值讘执讬讗 驻旨职住讜旨诇执讬谉 诇指注讜止诇指诐. 讛讚讘专 讬驻诇讗 诇驻讬 讝讛 讗讬讱 讬转讬讬砖讘讜 讚讘专讬 专讘讬 讬讜住讬 讚住讘讬专讗 诇讬讛 讛址驻旨侄专侄讚 讗讚诐 讛专讗砖讜谉 注砖讗讜, 砖讛专讻讬讘 讘' 讘讛诪讜转 讝讛 讘讝讛 讜讬爪讗 诪讛诐 讛址驻旨侄专侄讚, 讚讗讚诐 讛专讗砖讜谉 讻砖专 讛讬讛 讜讗讬讱 讛讘讬讗 驻住讜诇讬谉 诇注讜诇诐?
讜谞专讗讛 诇讬 讘住"讚 讚讗讚诐 讛专讗砖讜谉 诇讗 讛专讻讬讘 讘' 诪讬谞讬谉 讗诇讗 讛专讻讬讘 讘' 讘讛诪讜转 砖诇 诪讬谉 讗讞讚 讜注诐 讻诇 讝讛 讬爪讗 诪讛诐 讜诇讚 注拽专 砖讗讬谞讜 诪讜诇讬讚, 讜讻讬讜谉 讚讛讜讗 注拽专 讜讗讬谞讜 诪讜诇讬讚 拽专讬 诇讬讛 驻旨侄专侄讚, 砖讚讬诪讛 讘讝讛 诇驻专讚 讗转 讛讗讚诐 讛谞讝拽拽 诇讗砖转讜 讜诪讜诇讬讚 注拽专, 讜讻谉 拽专讜 讗谞砖讬 诇讗讚诐 注拽专 讘砖诐 '驻旨侄专侄讚' 讜讻诪讜 砖讗诪专讜 讘诪讚专砖 (专讗讛 讙诐 讘讘讗 讘转专讗 爪讗.) 砖讗诪专 讘讜注讝 注诇 诪谞讜讞 驻专讚讛 讚诇讗 讬诇讚讛, 讜诇讗 专爪讛 讛砖讬"转 砖讬讘专讗 注诐 讛讘讛诪讜转 讘讛诪讛 注拽专讛 讚诇讗 讬诇讚讛 砖转讛讬讛 讻讚诪讬讜谉 讛驻专讚, 讻讬 讛砖讬"转 诇讗 讬讘专讗 讘专讬讛 讞住讬专讛 讞住专讜谉 讙讚讜诇 讻讝讛 砖诇 注拽专讜转 砖讗讬谉 诇讛 讻讞 讛诪讜诇讬讚 讜讻讞 讛诪讝专讬注, 讜讛谞讬讞 讝讛 诇讗讚诐 讛专讗砖讜谉 诇注砖讜转讜, 砖讛专讻讬讘 讘' 讘讛诪讜转 砖诇 诪讬谉 讗讞讚 讜讬爪讗 诪讛诐 讘讛诪讛 注拽专讛 砖讚讜诪讛 诇驻专讚, 讜讙诐 讝讛 讛讬讛 讘讙讝专转讜 讬转讘专讱 砖讙讝专 注诇 讟讬驻转 讗讜转诐 讘' 讘讛诪讜转, 诇讛讜诇讬讚 讜诇讚 注拽专.
讜注讜讚 谞专讗讛 诇讬 讘住"讚 诇注讜诇诐 讗讚诐 讛专讗砖讜谉 讛专讻讬讘 讘' 讘讛诪讜转 砖诇 砖谞讬 诪讬谞讬谉 砖讛诐 讻诇讗讬诐 讝讛 注诐 讝讛, 讗诪谞诐 讗讬谉 谞讜讛讙 讘讛诐 讗讬住讜专 讻诇讗讬诐 讜诇讗 砖讬讬讱 讘讛讜 讚讬谉 讻诇讗讬诐 讘讛专讘注转谉, 讬注谉 讻讬 讻诇 讛讘讛诪讜转 砖诇 砖砖转 讬诪讬 讘专讗砖讬转 诇讗 谞讜诇讚讜 诪谉 讗讘 讜讗诐 讗诇讗 讬爪讗讜 诪谉 讛讗专抓, 讚讻转讬讘 (讘专讗砖讬转 讗, 讻讚) '转旨讜止爪值讗 讛指讗指专侄抓 谞侄驻侄砖讈 讞址讬指旨讛', 谞诪爪讗 讗诐 讚讻讜诇讛讜 讛讬讗 讛讗专抓 讜讻讜诇诐 谞讘专讗讜 诪谉 讗诐 讗讞转, 讜诇讻谉 讗祝 注诇 驻讬 砖讘爪讜专转谉 讜转讻讜谞转谉 讛诐 讻诪讛 诪讬谞讬诐 讗讬谉 讘讛诐 讚讬谉 讻诇讗讬诐 讚讗讝诇讬谞谉 讘转专 讛讗诐 讜诪谉 讗诐 讗讞转 谞讜诇讚讜, 讚讛讗 拽讬讬诪讗 诇谉 讘讘讻讜专讜转 (诪砖谞讛 讘讻讜专讜转 讗, 讘) 讘讛诪讛 讟讛讜专讛 砖讬诇讚讛 讻诪讬谉 讘讛诪讛 讟诪讗讛 诪讜转专 讘讗讻讬诇讛, 讚讻诇 讛讬讜爪讗 诪谉 讛讟讛讜专 讟讛讜专, (讜注讬讬谉 讘讬讜专讛 讚注讛 住讬' 专爪"讝 讘讚讬谉 讻诇讗讬诐 讘讛专讘注转 讘讛诪讛, 讜注讬讬谉 诪谞讞转 讞谞讜讱 诪爪讜讛 专诪"讚 注讬讬谉 砖诐).

